மண்ணொன்று தான்பல நற்கல மாயிடும்உண்ணின்ற யோனிகட் கெல்லாம் ஒருவனேகண்ணொன்று தான்பல காணுந் தனைக்காணாஅண்ணலும் இவ்வண்ண மாகிநின் றானே. அருளல் எட்டுத் திசையும் எறிகின்ற காற்றொடுவட்டத் திரையனல் மாநிலம் ஆகாயம்ஒட்டி உயிர்நிலை என்னுமிக் காயப்பைகட்டி அவிழ்ப்பான் கண்ணுதல் காணுமே. உச்சியில் ஓங்கி ஒளிதிகழ் நாதத்தைநச்சியே இன்பங்கொள் வார்க்கு நமன்இல்லைவிச்சும் விரிசுடர் மூன்றும் உலகுக்குத்தச்சு மவனே சமைக்கவல் லானே. குசவன் திரிகையில் ஏற்றிய மண்ணைக்குசவன் மனத்துற்ற தெல்லாம் வனைவன்குசவனைப் போல்எங்கள் கோன்நந்தி வேண்டில்அசைவில் உலகம் அதுயிது வாமே. விரியுடை யான்விகிர் தன்மிகு பூதப்படையுடை யான்பரி சேஉல காக்குங்கொடையுடை யாங்குணம் எண்குண மாகுஞ்சடையுடை யாஞ்சிந்தை சார்ந்துநின் றானே. உகந்துநின் றேபடைத் தான்உல கேழும்உகந்துநின் றேபடைத் தான்பல ஊழிஉகந்துநின் றேபடைத் தான்ஐந்து பூதம்உகந்துநின் றேஉயிர் ஊன்படைத் தானே. படைத்துடை யான்பண் டுலகங்கள் ஏழும்படைத்துடை யான்பல தேவரை முன்னேபடைத்துடை யான்பல சீவரை முன்னேபடைத்துடை யான்பர மாகிநின் றானே.